
             29.06.2005 nr ___-k

Ostja kinnitamine 

(laohoone Kalda 5A Narvas)

Võttes aluseks Narva Linnavolikogu 25.03.1998 määrusega nr 41/24 kinnitatud “Linnavara võõrandamise korra” (RTL 1998, 236/237, 972; KO 2000, 20, 340) punkti 64 

Narva Linnavalitsus annab korralduse:

1. Kinnitada aktsiaselts ŽUR (registrikood 10186477, asukoht Kalda 5, Narva), Narva Linnavalitsuse Linnavara- ja Majandusameti (registrikood 75029837) bilansis olev linnavara – laohoone asukohaga Kalda 5A, Narva, üldpind 228,6 m2, teenindusmaa 308 m2,  ostjaks hinnaga 355 000 (kolmsada viiskümmend viis tuhat) krooni järgmistel tingimustel:

· investeeringud omandatavasse varasse suuruses 1 515 000 (üks miljon viissada viisteist tuhat) krooni vastavalt ostja poolt pakutud graafikule;

· 700 000 (seitsesada tuhat) krooni esimese aasta jooksul müügilepingu sõlmimisest;

· 815 000 (kaheksasada viisteist tuhat) krooni teise aasta jooksul müügilepingu sõlmimisest;

· investeerimiskohustuse mittetäitmisel või mitteõigeaegsel täitmisel rakendatakse trahvi 10(kümne)% ulatuses tähtajaks tegemata investeeringute summalt;

· trahvi tasumine ei vabasta ostjat investeerimiskohustuse täitmisest;

· ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

2. Volitada Narva linnapead Tarmo Tammistet (isikukood 36208175216) allkirjastama notariaalset müügilepingut.

3. Narva Linnavalitsuse Linnavara- ja Majandusametil teha käesolev korraldus asjaosalistele teatavaks.

4. Korraldust võib vaidlustada Jõhvi Halduskohtus 30 päeva jooksul arvates korralduse teatavakstegemisest.

